Cledos

Vladislav Andreevich Heponen.  Владислав Андреевич Хепонен (venäjäksi) (s. 11. joulukuuta 1998), taiteilijanimeltään Cledos, on Rastilasta kotoisin oleva artisti, jonka omakustanne debyyttisingle ”Töis” nousi välittömästi viraalihitiksi julkaisunsa jälkeen kesällä 2017. Töis-musiikkivideota katsottiin YouTubessa yli 100 000 kertaa vajaassa kymmenessä päivässä, ja sitä on katsottu sittemmin jo yli 2 miljoonaa kertaa.

Ura 
Elokuussa 2017 JVG tarjosi Cledokselle sopimuksen levy-yhtiöltään PME Recordsilta, mitä seurasivat single “Safe” sekä marraskuussa julkaistu ensi-EP ”Alo”. Kuuden kappaleen EP:ltä kolme nousivat ensimmäisen päivän aikana Suomen Spotifyn 50 kuunnelluimman kappaleen listalle. Cledos kuitenkin lähti levy-yhtiöltä seuraavana vuonna. 

Cledos on vieraillut muun muassa Karri Koiran ja Abreun kappaleilla. Hän kuvailee musiikkiaan spontaaniksi, jossa ei ole erityistä sanomaa. 

Cledos oli ehdolla Vuoden tulokas -kategoriassa vuoden 2018 Emma-gaalassa.

Cledos on ohjannut ja käsikirjoittanut lyhytelokuvan CEISSI yhdessä Kaverikarimin kanssa.

Cledos on esiintynyt muun muassa muotilehti Voguessa ja hänellä on oma vaatemallisto. McDonalds on myös julkaissut Cledos Meal -nimisen aterian artistin mukaan.

Yksityiselämä 
Cledos on harrastanut muun muassa tanssia, telinevoimistelua ja parkouria, sekä hänellä on musta vyö taekwondossa.

Diskografia

Albumit 
 Ceissi (2020)
 Euro Musik (2023)

Mixtapet 

 Boboff Tape (2018)

EP:t 
 Alo EP (2017)
KAZAMA (2021)

Singlet

Musiikkivideot 
 ”Töis” (mukana Deezydavid, 2017)
 ”Safe” (2017)
 ”Bägi” (mukana Kube, 2017)
 ”Made in Italy” (mukana Mikael Gabriel, 2018)
 ”Fendi Jeans” (2018)
 ”TÄN KAA” (mukana Bizi, 2019)
 ”KYSYMYS” (mukana Pyhimys, 2020)
 ”KILO” (mukana Gettomasa, 2020)
 "CEISSI" (mukana Versace Henrik, 2020)

Lähteet

Aiheesta muualla  
 Cledos Instagramissa
CEISSI-lyhytelokuva

Elävät henkilöt
Vuonna 1998 syntyneet
Suomalaiset hip hop -artistit